**ODJEL KEMIJSKOG INŽENJERSTVA**

**Akademija tehničkih znanosti Hrvatske**

Zagreb, 17. siječnja 2022.

**Plan rada Odjela za 2022. godinu**

1. ***Organizacija znanstveno-stručnih skupova***

Tijekom 2022. članovi Odjela sudjelovat će u organizaciji ili će podupirati organizaciju i sudjelovanje na najznačajnijim domaćim i međunarodnim skupovima skupovima iz područja kemijskog inženjerstva.

* U veljači 2022. očekuje se održavanje *XIV. Susreta mladih kemijskih inženjera (SMLKI)*, međunarodnog Skupa na Fakultetu kemijskog inženjerstva i tehnologije Sveučilišta u Zagrebu uz potporu European Chemical Society (EuChemS).
* U planu je i organizacija međunarodnog znanstveno-stručnog skupa *19. Ružičkini dani “Danas znanost – sutra industrija”*, koji će se održati u rujnu (21. – 23. rujna 2022.) u Vukovaru u znak sjećanja na istaknutog hrvatskog znanstvenika i nobelovca Leopolda (Lavoslava) Ružičku.

# Cilj navedenih skupova je promicanje interdisciplinarnosti i izvrsnosti u znanstvenim i stručnim istraživanjima s posebnim naglaskom na primjenu najnovijih znanstvenih rezultata i stručnih dostignuća iz kemijskog inženjerstva i srodnih struka. Takvi skupovi su također prigoda za susrete, razmjenu mišljenja i iskustava te uspostavu suradnje među sudionicima s visokih učilišta, instituta i gospodarstva.

1. ***Sudjelovanje u aktivnostima vezanim uz popularizaciju znanosti***
* Sudjelovanje u aktivnostima vezanim uz reguliranje statusa hrvatskih inženjerskih struka uz intenzivnije uključivanje predstavnika mlađih generacija.
* Motiviranje članova Odjela na pripremu radova za publiciranje u prigodnom broju *Annuala Akademije* te časopisu *Engineering Power.*
* Sudjelovanje u aktivnostima vezanim uz promociju znanosti i inženjerskih struka kroz znanstvenu djelatnost i članstvo u znanstvenim udrugama i institucijama, koje se provode u okviru Akademije tehničkih znanosti Hrvatske, Hrvatskog inženjerskog saveza, Hrvatskog društva kemijskih inženjera i tehnologa, Fakulteta kemijskog inženjerstva i tehnologije Sveučilišta u Zagrebu i drugih srodnih institucija.
* Ažuriranje mrežnih stranica Odjela, objavljivanje najvažnijih rezultata i postignuća članova Odjela.
* Poticaj studentima Fakulteta kemijskog inženjerstva i tehnologije Sveučilišta u Zagrebu i studentima srodnih fakulteta da se aktivno uključe u aktivnosti vezane uz popularizaciju kemijskog inženjerstva i tehničkih znanosti.
1. ***Ostale aktivnosti***
* Organiziranje znanstveno-popularnih predavanja uz angažiranje potencijalnih predavača iz gospodarstva.
* Praćenje redovitog izvršavanja godišnjih članskih naknada članova Odjela prema Akademiji.
* Praćenje broja slobodnih mjesta u Odjelu i pokretanje postupaka za izbor novih članova suradnika odnosno za napredovanja u Odjelu, sukladno raspoloživim mjestima. S obzirom na jedno upražnjeno mjesto tijekom 2022. očekuje se unapređenje jednog člana suradnika u redovitog člana.
* Provedba rasprave o izboru novog tajnika/tajnice i zamjenika tajnika/tajnice Odjela te predstavnika Odjela u tijelima Akademije zbog izbora nove upravljačke strukture.
* Doprinos aktivnostima Uprave Akademije usmjerenim na daljnju promociju i podizanje ugleda HATZ-a na domaćem i međunarodnom planu.

# Tajnica Odjela kemijskog inženjerstva

# *Prof. dr. sc. Vesna Tomašić*